સેન્સેક્સ એક તબક્કે આગલા બંધ સામે વધીને 35,605 થયા બાદ બાસ્કેટ સેલિંગને પગલે ગણતરીની મીનિટમાં તૂટીને નીચામાં 34,727 થયા બાદ બંધ34,779.58 રહેતાં 382.90 બંધ રહેતાં ત્રણ દિવસનો સુધારો અટક્યો હતો. નિફ્ટી 10,700ની પ્રતિકારક સપાટી ઊપર 10,710ને સ્પર્શયા બાદ આ સપાટીની ઊપર ટકવામાં નિષ્ફળ નીવડી હતી અને 131.70 પોઇન્ટ ઘટીને 10,453.05 રહી હતી. નિફ્ટી ઓપ્શનમાં 10,700ના કોલમાં રાઇટિંગને જોતાં આ સપાટી કુદાવવી મુશ્કેલ જણાતી હતી અને અમારા અંદાજ મુજબ ત્યાંથી જ નિફ્ટીએ રિવર્સ ચાલ બતાવી હોવાનું ટ્રેડબુલ્સના એમડી દિનેશ ઠક્કરે જણાવ્યું હતું. તેમના અંદાજ મુજબ બજારની ચાલ હજી સ્થિર થઈ નથી અને નિફ્ટીની ટૂંકા ગાળા માટે ટ્રેડિંગ રેન્જ 10,300થી 10,700ની રહેવાની સંભાવના છે. કોર્પોરેટ અર્નિંગ ધારણા કરતાં સારી રહેતાં તેનો સપોર્ટ નીચા મથાળે મળશે એમ જણાવીને માર્કેટ નિષ્ણાત અમરિષ બાલિગાનું કહેવું હતું કે, કંપનીઓ અને બેન્કોની અત્યાર સુધીની કામગીરી ધારણા કરતાં સારી રહી છે. જોકે, વૈશ્વિક કારણો હજી અસ્થિર રહેતાં અને વિદેશી શેરબજારની ચાલ પણ નિરૂત્સાહી રહેતાં તેની અસર વૈશ્વિક રોકાણકારોના સેન્ટીમેન્ટ પર રહેતાં તેઓ ઇમર્જીંગ માર્કેટમાં વેચવાલ રહ્યા છે.